කළුතර බෝධියට සම්බන්ධ පෙර භවය අනාවරණය කළ ප්‍රථම පුනර්භව සාධකය හෙළිවූයේ බෙන්තර ප්‍රදේශයේ දී උපත ලද දරුවකු මගිනි. පානදුර කේතුමතී රෝහලේ දී 1983 වසරේ දී උපත ලද එම දරුවා පෙරභව ජීවිත තොරතුරු අනාවරණය කළේ වයස අවුරුදු තුනේදීය. එම දරුවා සමග කළුතර බෝධීන් වහන්සේ වැඳපුදා ගැනීමට දෙමාපියෝ පැමිණියහ. ඔවුන් පැමිණෙන විටදී බෝධීන් වහන්සේ අබියස දී බෙර හඬක් නිකුත් වෙමින් පැවතිණි. එය ශ්‍රවණය වූ දරුවා සිය මව ඇමතුවේය. අපේ ඩංකුටු තාත්තත් ඩංකුටු ගහන්න මෙහෙ එනවා යැයි කීය. අනතුරුව ඔහු නිතර නිතර පැවසූ වදන වූයේ ඩංකුටු තාත්තා යනුවෙනි. තම පුත්‍රයාගේ මෙම වදන පිළිබඳව මව විමසූ විට එම දරුවා සිය පෙර භවයේ තොරතුරු හෙළි කරන්නට විය. එම දරුවා හෙළි කළ තොරතුරු අනුව පෙර භවයේ දී ඔවුන් ජීවත්ව සිට ඇත්තේ දොඩන්ගොඩ ප්‍රදේශයේය. ඔහු අධ්‍යාපනය ලැබීමට කළුතර විදුහලට ගිය බවත් පෙර භවයේ පියා එළවළු වෙළෙඳාමක් සිදු කළ බවත් පැවසීය.
එම දරුවා පෙරභව ජීවිත පිලිබඳ තොරතුරු අනාවරණය කළේ අවුරුදු කීයේදීද ?
වයස අවුරුදු තුනේදීය